לימודי המתמטיקה בכיתה ז' עוברים שינוי משמעותי הן מבחינת המורכבות ורמת הסיבוכיות של התרגילים והן מבחינת נושאים חדשים שילמדו התלמידים בכיתה ז'  וישמשו אותם עד לבגרות במתמטיקה בתיכון. חומר הלימוד מחולק ל-3 תחומים: התחום המספרי , התחום האלגברי והתחום הגיאומטרי. בלימודי האלגברה מתחילים בהכרות עם המושג משתנה וביטוי אלגברי, וממשיכים עד לרמה של פתרון משוואה בנעלם אחד. לקראת סוף השנה נלמד המושג פונקציה. בתחום המספרי, בתחילת השנה חוזרים על חוקי סדר פעולות חשבון שנלמדו בבית הספר היסודי אך בשונה מהיסודי נדרשת טכניקה ויכולת לפתור תרגילים ברמת מורכבות גדולה יותר כולל עבודה עם חזקות, שברים ומספר פעולות רב בכל תרגיל. לאחר מכן ילמדו התלמידים מספרים מכוונים ויכירו את  מספרים שליילים במתמטיקה. בתחום הגיאומטרי, החומר מתבסס על הנלמד בבית הספר היסודי הכרות עם המצולעים ותכונותיהם של :  משולש, ריבוע, מלבן, טרפז, דלתון ועוד. ביצוע תרגילי חישוב שטחים והיקפים המשתלבים בבעיות מילוליות, הכרות עם סוגי זוויות ותכונותיהן ובכל זה במטרה לחזק את הבסיס של התלמידים בתחום הגיאומטרי כדי להכין אותם לכיתות ח' ו ט' בהן הגיאומטריה הופכת למורכבת הרבה יותר.